Document ID: 32010D0680

A BIZOTTSÁG HATÁROZATA
(2010. november 9.)
Bulgáriának, a Cseh Köztársaságnak, Dániának, Németországnak, Észtországnak, Írországnak, Spanyolországnak, Franciaországnak, Ciprusnak, Lettországnak, Litvániának, Máltának, Hollandiának, Lengyelországnak, Szlovéniának, Szlovákiának, Finnországnak, Svédországnak és az Egyesült Királyságnak a takarmánynövény-vetőmagok, a gabonavetőmagok, a vegetatív szőlő-szaporítóanyagok, az erdészeti szaporítóanyagok, a répavetőmagok, a zöldségvetőmagok, illetőleg az olaj- és rostnövények vetőmagjának forgalmazásáról szóló 66/401/EGK, 66/402/EGK, 68/193/EGK, 1999/105/EK, 2002/54/EK, 2002/55/EK és 2002/57/EK tanácsi irányelv szerinti kötelezettségek alól egyes fajok tekintetében történő mentesítéséről
(az értesítés a C(2010) 7578. számú dokumentummal történt)
(Csak a bolgár, cseh, dán, holland, angol, észt, finn, francia, német, görög, lett, litván, máltai, lengyel, spanyol, svéd, szlovák és szlovén nyelvű szöveg hiteles)
(EGT-vonatkozású szöveg)
(2010/680/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a takarmánynövény-vetőmagok forgalmazásáról szóló, 1966. június 14-i 66/401/EGK tanácsi irányelvre (1) és különösen annak 23a. cikkére,
tekintettel a gabonavetőmagok forgalmazásáról szóló, 1966. június 14-i 66/402/EGK tanácsi irányelvre (2) és különösen annak 23a. cikkére,
tekintettel a vegetatív szőlő-szaporítóanyagok forgalmazásáról szóló, 1968. április 9-i 68/193/EGK tanácsi irányelvre (3) és különösen annak 18a. cikkére,
tekintettel az erdészeti szaporítóanyagok forgalmazásáról szóló, 1999. december 22-i 1999/105/EK tanácsi irányelvre (4) és különösen annak 20. cikkére,
tekintettel a répavetőmag forgalmazásáról szóló, 2002. június 13-i 2002/54/EK tanácsi irányelvre (5) és különösen annak 30a. cikkére,
tekintettel a zöldségvetőmagok forgalmazásáról szóló, 2002. június 13-i 2002/55/EK tanácsi irányelvre (6) és különösen annak 49. cikkére,
tekintettel az olaj- és rostnövények vetőmagjának forgalmazásáról szóló, 2002. június 13-i 2002/57/EK tanácsi irányelvre (7) és különösen annak 28. cikkére,
mivel:
(1)
A 66/401/EGK, 66/402/EGK, 68/193/EGK, 1999/105/EK, 2002/54/EK, 2002/55/EK és 2002/57/EK irányelvek előírásokat tartalmaznak a takarmánynövény-vetőmagok, a gabonavetőmagok, a vegetatív szőlő-szaporítóanyagok, az erdészeti szaporítóanyagok, a répavetőmagok, a zöldségvetőmagok, illetőleg az olaj- és rostnövények vetőmagjának forgalmazására. Ezek az irányelvek azt is előírják, hogy egyes feltételek megléte esetén a tagállamok teljes mértékben vagy részlegesen mentesíthetők az irányelveknek egyes fajok vagy anyagok tekintetében történő alkalmazása alól.
(2)
Az e határozat mellékletének I., II., V., VI. és VII. részében felsorolt fajok vetőmagját egyes tagállamokban rendes körülmények között nem szaporítják, illetőleg nem hozzák forgalomba. A melléklet III. részében felsorolt szőlőfajták termesztése és szaporítóanyagok forgalmazása egyes tagállamokban gazdasági szempontból elenyésző jelentőségű. A melléklet IV. részében felsorolt fafajok egyes tagállamokban erdészeti szempontból ugyancsak nem jelentősek.
(3)
A Belgium, Bulgária, Cseh Köztársaság, Dánia, Németország, Észtország, Írország, Görögország, Spanyolország, Franciaország, Ciprus, Lettország, Litvánia, Luxemburg, Málta, Hollandia, Lengyelország, Szlovénia, Szlovákia, Finnország, Svédország és az Egyesült Királyság által 1969 óta benyújtott kérelmek alapján a Bizottság elfogadta e tagállamoknak a 66/401/EGK, 66/402/EGK, 68/193/EGK, 1999/105/EK, 2002/54/EK, 2002/55/EK és 2002/57/EK tanácsi irányelvek szerinti kötelezettségek alól a megfelelő fajok és anyagok tekintetében történő teljes vagy részleges mentesítéséről szóló 69/270/EGK (8), 69/271/EGK (9), 69/272/EGK (10), 70/47/EGK (11), 70/48/EGK (12), 70/49/EGK (13), 70/93/EGK (14), 70/94/EGK (15), 70/481/EGK (16), 72/270/EGK (17), 72/271/EGK (18), 73/122/EGK (19), 73/123/EGK (20), 73/188/EGK (21), 74/5/EGK (22), 74/358/EGK (23), 74/360/EGK (24), 74/361/EGK (25), 74/362/EGK (26), 74/491/EGK (27), 74/532/EGK (28), 75/287/EGK (29), 75/752/EGK (30), 79/355/EGK (31), 86/153/EGK (32), 89/101/EGK (33), 90/209/EGK (34), 2005/325/EK (35), 2005/871/EK (36), 2005/886/EK (37), 2005/931/EK (38), 2008/462/EK (39), 2009/786/EK (40), 2010/198/EU (41) és 2010/377/EU (42) határozatokat.
(4)
A Bizottság 2010 első félévében az érintett tagállamok körében végzett felmérése során felkérte ezeket a tagállamokat, hogy ellenőrizzék, milyen mértékben tekintik indokoltnak a (3) preambulumbekezdésben említett határozatok alkalmazásának folytatását, valamint azt, hogy az alkalmazandó feltételek továbbra is teljesülnek-e. Ezen ellenőrzés eredményeképpen egyes tagállamok aktualizált kérelmeket nyújtottak be a Bizottságnak, Belgium, Görögország és Luxemburg pedig azt kérte, hogy a rájuk vonatkozó határozatokat teljesen vonják vissza. Ezért a megadott mentesítéseket aktualizálni kell, illetve azokban az esetekben, ahol ezt kérték, vissza kell vonni. Emellett az átláthatóság és az egyszerűsítés érdekében a (3) preambulumbekezdésben említett összes határozatot hatályon kívül kell helyezni, és egyetlen jogszabállyal kell felváltani.
(5)
Az e határozatban előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottságának véleményével,
ELFOGADTA EZT A HATÁROZATOT:
1. cikk
(1) Az e határozat mellékletének I. részében megjelölt tagállamok a táblázat első oszlopában felsorolt fajok tekintetében mentesülnek a 66/401/EGK irányelv alkalmazása alól, kivéve annak 14. cikke (1) bekezdését. A táblázatok első oszlopában felsorolt fajok tekintetében az érintett tagállamok oszlopában „X” jel található.
(2) Az e határozat mellékletének II. részében megjelölt tagállamok a táblázat első oszlopában felsorolt fajok tekintetében mentesülnek a 66/402/EGK irányelv alkalmazása alól, kivéve annak 14. cikke (1) bekezdését. A táblázatok első oszlopában felsorolt fajok tekintetében az érintett tagállamok oszlopában „X” jel található.
Lettország esetében a Zea mays tekintetében az e kötelezettség alóli mentesítés szintén az irányelv 19. cikkének (1) bekezdése kivételével alkalmazandó.
(3) Az e határozat mellékletének III. részében megjelölt tagállamok a táblázat első oszlopában felsorolt nemzetségek tekintetében mentesülnek a 68/193/EGK irányelv alkalmazása alól, kivéve annak 12. és 12a. cikkét.
(4) Az e határozat mellékletének IV. részében megjelölt tagállamok a táblázat első oszlopában felsorolt fajok tekintetében mentesülnek az 1999/105/EK irányelv alkalmazása alól, kivéve annak 17. cikke (1) bekezdését. A táblázatok első oszlopában felsorolt fajok tekintetében az érintett tagállamok oszlopában „X” jel található.
(5) Az e határozat mellékletének V. részében megjelölt tagállamok a táblázat első oszlopában felsorolt fajok tekintetében mentesülnek a 2002/54/EK irányelv alkalmazása alól, kivéve annak 20. cikkét. A táblázatok első oszlopában felsorolt fajok tekintetében az érintett tagállamok oszlopában „X” jel található.
(6) Az e határozat mellékletének VI. részében megjelölt tagállamok a táblázat első oszlopában felsorolt fajok tekintetében mentesülnek a 2002/55/EK irányelv alkalmazása alól, kivéve annak 16. cikke (1) bekezdését és 34. cikke (1) bekezdését. A táblázatok első oszlopában felsorolt fajok tekintetében az érintett tagállamok oszlopában „X” jel található.
(7) Az e határozat mellékletének VII. részében megjelölt tagállamok a táblázat első oszlopában felsorolt fajok tekintetében mentesülnek a 2002/57/EK irányelv alkalmazása alól, kivéve annak 17. cikkét. A táblázatok első oszlopában felsorolt fajok tekintetében érintett tagállamok oszlopában „X” jel található.
Málta esetében a napraforgó tekintetében az e kötelezettség alóli mentesítés szintén az irányelv 9. cikkének (1) bekezdése kivételével alkalmazandó.
2. cikk
A 69/270/EGK, 69/271/EGK, 69/272/EGK, 70/47/EGK, 70/48/EGK, 70/49/EGK, 70/93/EGK, 70/94/EGK, 70/481/EGK, 72/270/EGK, 72/271/EGK, 73/122/EGK, 73/123/EGK, 73/188/EGK, 74/5/EGK, 74/358/EGK, 74/360/EGK, 74/361/EGK, 74/362/EGK, 74/491/EGK, 74/532/EGK, 75/287/EGK, 75/752/EGK, 79/355/EGK, 86/153/EGK, 89/101/EGK, 90/209/EGK, 2005/325/EK, 2005/871/EK, 2005/886/EK, 2005/931/EK, 2008/462/EK, 2009/786/EK, 2010/198/EU és 2010/377/EU határozatok hatályukat vesztik.
3. cikk
E határozat címzettjei a Belga Királyság, a Bolgár Köztársaság, a Cseh Köztársaság, a Dán Királyság, a Németországi Szövetségi Köztársaság, az Észt Köztársaság, Írország, a Görög Köztársaság, a Spanyol Királyság, a Francia Köztársaság, a Ciprusi Köztársaság, a Lett Köztársaság, a Litván Köztársaság, a Luxemburgi Nagyhercegség, a Máltai Köztársaság, a Holland Királyság, a Lengyel Köztársaság, a Szlovén Köztársaság, a Szlovák Köztársaság, a Finn Köztársaság, a Svéd Királyság, valamint Nagy-Britannia és Észak-Írország Egyesült Királysága.
Kelt Brüsszelben, 2010. november 9-én.

Labels: 3
17
15
6